ತಂಗಿ ಸತ್ತರೂ ಯಾರಿಗೂ ಹೇಳದೆ 4 ದಿನ ಶವದ ಜೊತೆ ಒಬ್ಬಳೇ ಇದ್ದ ಅಕ್ಕ..! ಈ ಸಹೋದರಿಯರ ಬದುಕೇ ಕರುಣಾಜನಕ ಸಹೋದರಿ ಮೃತದೇಹದ ಜೊತೆ ನಾಲ್ಕು ದಿನ ಕಳೆದ ಘಟನೆ ತೆಲಂಗಾಣದಲ್ಲಿ ನಡೆದಿದೆ. ಶವದ ವಾಸನೆ ಹರಡಿದಾಗ ನಿಜಾಂಶ ಬಯಲಾಗಿತ್ತು. ಪೆದ್ದಂಪಲ್ಲಿ ನಿವಾಸಿಯಾಗಿರುವ ಶ್ವೇತಾ ನಾಲ್ಕು ದಿನದ ಹಿಂದೆ ಅನಾರೋಗ್ಯದಿಂದ ಮೃತಪಟ್ಟಿದ್ರು. ತಂದೇ ತಾಯಿ ,ಬಂಧುಗಳೆ ಇಲ್ಲದ ಸಹೋದರಿ ಸ್ವಾತಿಗೆ ತನ್ನ ತಂಗಿ ಮೃತಪಟ್ಟಿರುವ ವಿಚಾರ ಯಾರಿಗೆ ತಿಳಿಸಬೇಕೆಂಬುದು ಗೊತ್ತಾಗದೆ ಶವದ ಜೊತೆ ನಾಲ್ಕು ದಿನ ಕಳೆದಿದ್ದಾಳೆ . ಎಂಟೆಕ್ ಮುಗಿಸಿ ಕಾಲೇಜೊಂದರಲ್ಲಿ ಕೆಲಸ ಮಾಡುತ್ತಿರುವ ಸ್ವಾತಿ ತನ್ನ ತಂಗಿಯ ಜೊತೆ ಅನ್ಯೋನ್ಯವಾಗಿದ್ದಳು ಯಾರೂ ಇಲ್ಲ ಎಂಬ ಕೊರತೆ ಇರದ ರೀತಿಯಲ್ಲಿ ತನ್ನ ತಂಗಿಯನ್ನ ನೋಡಿಕೊಳ್ಳುತ್ತಿದ್ದಳು. ತಂಗಿ ಸಾವನ್ನಪ್ಪಿದ್ದ ಶಾಕ್ ಕೂಡ ಈ ರೀತಿ ನಡೆದುಕೊಳ್ಳಲು ಕಾರಣವಾಗಿರಬಹುದು .ಈ ಹಿಂದೆ ಇವರ ತಂದೆ ತಾಯಿ ಮತ್ತು ಇಬ್ಬರು ಅಜ್ಜಿಯಂದಿರು ಸಾವನ್ನಪ್ಪಿದಾಗಲೂ ಕೂಡ ಮೂರು ದಿನಗಳವರೆಗೆ ಯಾರಿಗೂ ಹೇಳಿರಲಿಲ್ಲ. ಸ್ವಾತಿ ಸಹೋದರಿ ಶ್ವೇತಾಳ ದೇಹ ಕೊಳೆತ ಕಾರಣ ವಾಸನೆ ಬಂದಿತ್ತು .ನಂತರ ಅಕ್ಕಪಕ್ಕದ ನಿವಾಸಿಗಳು ಪೊಲೀಸರಿಗೆ ಮಾಹಿತಿ ನೀಡಿದ್ದರು. Continue Reading